open-index/open-wikipedia-markdown huggingface dataset:
Բայրամյան

**Բայրամյան**, հայկական ազգանուն։

## Բայրամյանները Կոթիում
Այս ազգատոհմի ներկայացուցիչները համարվում են իշխանաց իշխան Վահրամ Զաքարյանի հետևորդները։ Գյուղ են տեղափոխվել Աբեյի սարի հյուսիսարևմտյան կողմում գտնվող Զաքարյանների տներ գյուղից։ Հնում` 12֊13֊րդ դդ. նրանց են պատկանել Գագ, Գավարզին և Տավուշ բերդերը։ Վահրամ նահապետի մահից հետո, երբ հայկական բնակավայրերի վրա ուժեղացել են մոնղոլների ճնշումները, իսկ հայ իշխանական տները թուլացել, սպառել են ուժերը, Վահրամյանները չեն կարողացել վերականգնել ո՜չ իրենց` անկում ապրող իշխանությունը, ո՜չ էլ այդ իշխանության կենտրոն Գագա բերդը։ Մոնղոլների և թուրքմենների հալածանքից խուսափելու համար նրանց նպատակահարմար են գտնում տեղափոխվել ավելի անվտանգ վայր` Կոթի, որը այդ տարածաշրջանի ամենամեծ, ամենաապահով բնակավայրն էր և ուներ իր սեփական զինված ուժերը։ Իսկ բերդը մնում է լքված ու անբնակ, և պարսպի պատերն աստիճանաբար խարխլվում ու փլվում են։ Գյուղացիները նրանց սիրով ընդունում են, բնակատեղ հատկացնում գյուղի արևելյան մասում։ Նահապետ Վահրամի անունովգյուղացիները նրանց անվանում են Վահրամյան (Վահրամանց)։ Հետագա դարերի ընթացքում այս ազգատոհմի անունը հնչյունափոխվում է. Վահրամյանը դառնում է Բայրամյան։

Որպես հնագույն ազգատոհմ` այն նույնպես ունեցել է ճյուղավորումներ։ Բայրամյաններից են ճյուղավորվել Հարությունյանները և Խաչատրյանները

## Ազգանունը կրողներ
* Ամալյա Պողոսի Բայրամյան (ծնվ․ 1920), մանկավարժ, մեթոդիստ։
* Խորեն Ռոբերտի Բայրամյան (1992), ֆուտբոլիստ։
* Հրաչյա Սմբատի Բայրամյան (1944), գրականագետ, թարգմանիչ, վրացագետ։
* Նիկոլայ Արտեմի Բայրամյան (ծնվ․ 1924ն), մանկավարժ։
* Սուրեն Նարպեյի Բայրամյան (ծնվ․ 1943ս), բժիշկ, խմբագիր, մատենագետ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Վալերի Ուտկին

**Վալերի Ուտկին** (, ), ռուսական դիվանագետ։

## Կենսագրություն
Ավարտել է Մոսկվայի Մ․ Լոմոնոսովի անվան պետական համալսարանին կից Ասիայի և Աֆրիկայի երկրների ինստիտուտը (1977)։ Դիվանագիտական գործունեությամբ սկսել է զբաղվել 1984 թվականից։

* 1994-1996 թվականներին՝ Էրիթրեայում Ռուսաստանի դեսպանատան առաջին քարտուղար։
* 1996-1997 թվականներին՝ Էրիթրեայում Ռուսաստանի դեսպանատան խորհրդական։
* 1997-1998 թվականներին՝ Ռուսաստանի ԱԳՆ Աֆրիկայի վարչության խորհրդական։
* 1998-2000 թվականներին՝ Ռուսաստանի ԱԳՆ Աֆրիկայի վարչության պետ։
* 2000 թվականին՝ Ռուսաստանի ԱԳՆ Աֆրիկայի դեպարտամենտի տնօրենի տեղակալ։
* 2000-2004 թվականներին՝ Ռուսաստանի ԱԳՆ Աֆրիկայի դեպարտամենտի փոխտնօրեն։
* 2004 թվականի փետրվարի 6-ից-2008 թվականի հոկտեմբերի 14-ը՝ Ուգանդայում Ռուսաստանի Դաշնության արտակարգ և լիազոր դեսպան։
* 2009-2010 թվականներին՝ Ռուսաստանի ԱԳՆ Աֆրիկայի դեպարտամենտի փոխտնօրեն։
* 2010 թվականի հոկտեմբերի 29-ից-2014 թվականի հուլիսի 23-ը՝ Եթովպիայում Ռուսաստանի Դաշնության արտակարգ և լիազոր դեսպան և Ադիս Աբեբայում Աֆրիկյան միությանը կից լիազոր ներկայացուցիչ՝ համատեղության կարգով։
* 2014-2017 թվականներին՝ Ռուսաստանի ԱԳՆ Աֆրիկայի դեպարտամենտի տնօրեն, Աֆրիկյան տարածաշրջանային կազմակերպությունների հետ կապերի հարցերով ԱԳ նախարարի հատուկ ներկայացուցիչ։
* 2017 թվականի հուլիսի 24-ից՝ Նամիբիայում Ռուսաստանի Դաշնության արտակարգ և լիազոր դեսպան։

Ամուսնացած է, ունի չափահաս դուստր։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2005 թվականի մայիսի 7)։
* 1-ին դասի արտակարգ և լիազոր դեսպանորդ (2011 թվականի հուլիսի 25)։
* Արտակարգ և լիազոր դեսպան (2015 թվականի դեկտեմբերի 22)։

## Ծանոթագրություններ

## Արտաքին հղումներ
* Կենսագրությունը Եթովպիայում Ռուսաստանի դեսպանատան կայքում 
* Կենսագրությունը Ռուսաստանի ԱԳՆ կայքում

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Նիկոլայ Ուդովիչենկո

**Նիկոլայ Ուդովիչենկո** (, ), ռուսական դիվանագետ։ 1-ին դասի արտակարգ և լիազոր դեսպանորդ (2015 թվական)։

## Биография
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1984)։ Դիվանագիտական գործունեությունեությամբ սկսել է զբաղվել 1984 թվականից։ Տիրապետում է անգլերեն և հունգարերեն լեզուներին։

*2004-2005 թվականներին՝ ՌԴ ԱԳՆ ԱՊՀ երկրների երկրորդ դեպարտամենտի բաժնի պետ։
*2005-2013 թվականներին՝ ՌԴ ԱԳՆ ԱՊՀ երկրների երկրորդ դեպարտամենտի փոխտնօրեն։
* 2013 թվականի ապրիլի 1-ից-2018 թվականի ապրիլի 20-ը՝ Նիգերիայում Ռուսաստանի Դաշնության արտակարգ և լիազոր դեսպան։
* 2019 թվականի հունվարի 30-ից՝ Ղրղզստանում Ռուսաստանի Դաշնության արտակարգ և լիազոր դեսպան։

Ամուսնացած է, ունի չափահաս որդի և դուստր։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2008 թվականի դեկտեմբերի 17)։
* 1-ին դասի արտակարգ և լիազոր դեսպանորդ (2015 թվականի դեկտեմբերի 22)։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Կենսագրությունը Նիգերիայում Ռուսաստանի դեսպանատան կայքում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Յուրի Պոպով

**Յուրի Պոպով** (, ), խորհրդային և ռուսական դիվանագետ։ Արտակարգ և լիազոր դեսպան (2011)։ Պատմական գիտությունների թեկնածու։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1976) և ԽՍՀՄ ԱԳՆ դիվանագիտական ակադեմիան (1991)։ Տիրապետում է անգլերեն և ֆրանսերեն լեզուներին։ Դիվանագիտական գործունեությամբ սկսել է զբաղվել 1976 թվականից։

* 1976-1980 թվականներին՝ Նիգերիայում ԽՍՀՄ դեսպանատանը քարտուղար-ռեֆերենտ, թարգմանիչ, կցորդ։
* 1984-1987 թվականներին՝ Լեսոթոյում ԽՍՀՄ դեսպանատան երրորդ քարտուղարը։
* 1991-1996 թվականներին՝ Զիմբաբվեում Ռուսաստանի դեսպանատան առաջին քարտուղար, խորհրդական։
* 2000-2002 թվականներին՝ Ուզբեկստանում Ռուսաստանի դեսպանատան դեսպանորդ խորհրդական 
* 2003-2006 թվականներին՝ ՌԴ ԱԳՆ ԱՊՀ երկրների երրորդ դեպարտամենտի տնօրենի տեղակալ։
* 2006-2009 թվականներին՝ Ռուսաստանի ԱԳՆ հատուկ հանձնարարություններով դեսպան, վրաց-օսական հակամարտության կարգավորման Խառը վերահսկիչ հանձնաժողովի ռուսական մասի ղեկավար։
* 2009 թվականի մարտի 6-ից-2013 թվականի օգոստոսի 1-ը՝ Տաջիկստանում Ռուսաստանի Դաշնության արտակարգ և լիազոր դեսպան։
* 2013-2015 թվականներին՝ Ռուսաստանի ԱԳՆ Աֆրիկայի դեպարտամենտի փոխտնօրեն։

2015 թվականի փետրվարի 13-ից՝ Տանզանիայում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի որդի և դուստր։

## Պարգևներ
* Ռուսաստանի Դաշնության նախագահի պատվոգիր (2009 թվականի փետրվարի 6)՝ *Ռուսաստանի Դաշնության արտաքին քաղաքական կուրսի իրականացման գործում ունեցած վաստակի, երկարամյա անբասիր դիվանագիտական ծառայության համար*։
* Բարեկամության շքանշան (2009 թվականի հոկտեմբերի 19)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2002 թվականի հունիսի 16)։
* 1-ին դասի արտակարգ և լիազոր դեսպանորդ (2007 թվականի նոյեմբերի 28)։
* Արտակարգ և լիազոր դեսպան (2011 թվականի մարտի 22)։

## Ծանոթագրություններ

## Արտաքին հղումներ
* Կենսագրությունը Տաջիկստանում Ռուսաստանի դեսպանատան կայքում
* Կենսագրությունը Ռուսաստանի ԱԳՆ կայքում

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Ռուս դիվանագետներ
Բաշինջաղյան

**Բաշինջաղյան**, հայկական ազգանուն։

## Ազգանունը կրողներ
* Գևորգ Զաքարի Բաշինջաղյան (1857-1925), նկարիչ, գրող, հասարակական գործիչ։
* Եվգենի Արտեմի Բաշինջաղյան (1924), ինժեներ–մեխանիկ։ 
* Զաքար Գևորգի Բաշինջաղյան (1895-1971), տնտեսագետ։ 
* Լևոն Գևորգի Բաշինջաղյան (1893-1938), լեզվաբան։
* Սերգեյ Զաքարի Բաշինջաղյան (1869-1944), այգեգործ-գիեգործ։
* Քրիստափոր Շաքարի Բաշինջաղյան (19-րդ դար-?), մտավորական։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Կատեգորիա:Տեղանվանական հիմքով ազգանուններ
Աֆրիկյան միության դրոշ

**Աֆրիկյան միության դրոշ**, Աֆրիկյան միության խորհրդանիշը։ Ընդունվել է 2010 թվականի հունվարի 31-ին Ադիս Աբեբայում պետության ղեկավարների և կառավարության Ասամբելայի 14-րդ նստաշրջանում։

Դրոշը կանաչ գույնի ուղղանկյուն պաստառ է, որի կենտրոնում տեղակայված է Աֆրիկա մայրցամաքի կանաչ ուրվապատկերը՝ 53 սպիտակ շողացող ճառագայթներով՝ շրջապատված 53 ոսկեգույն հնգաթև աստղերով։

## Խորհրդանիշների նշանակություն
* Կանաչ գույնը խորհրդանշում է աֆրիկյան հույսերը և միասնության ձգտումը։  
* Ոսկեգույնը խորհրդանշում է աֆրիկյան հարստությունը և պայծառ ապագան։     
* Սպիտակ գույնը ներկայացնում է Աֆրիկայի՝ ամբողջ աշխարհում իրական ընկերներ ունենալու ցանկության մաքրությունը։    
* 53 աստղերը խորհրդանշում են Աֆրիկյան միության անդամ բոլոր պետությունները (2011 թվականի հուլիսին Հարավային Սուդանը դարձավ միության 54-րդ անդամը, Մարոկկոյի անդամակցությունը վերականգնվեց 2017 թվականի փետրվարին)։

## Նախորդ դրոշ
thumb|upright|Աֆրիկյան միություն կազմակերպության դրոշը 1970-2010 թվականներին
Աֆրիկյան միություն կազմակերպության առաջին դրոշը ուղղանկյուն պաստառ էր՝ կազմված հինգ հորիզոնական շերտից։ Վերին և ստորին շերտերը կանաչ էին և կենտրոնական սպիտակ շերտից առանձնանում էին երկու նեղ, ոսկեգույն շերտով։ Դրոշի կենտրոնում տեղակայված էր Աֆրիկյան Միության խորհրդանիշը։ Դրոշն ընդունվել է 1970 թվականին։

Գույների խորհուրդը հետևյալն էր. կանաչը խորհրդանշում էր աֆրիկյան հույսերը և միասնության ձգտումը, ոսկեգույնը նշանակում էր Աֆրիկայի հարստությունն և պայծառ ապագան, սպիտակը ներկայացնում էր Աֆրիկայի՝ ամբողջ աշխարհում իրական ընկերներ ունենալու ցանկության մաքրությունը, իսկ կարմիրը խորհրդանշում էր աֆրիկյան համերաշխությունն և Աֆրիկայի ազատագրման համար թափված արյունը։

2002 թվականին Աֆրիկյան Միություն կազմակերպությունը ձևափոխվեց Աֆրիկյան միության։ 2003 թվականին հայտարարվեց մրցույթ նոր խորհրդանիշի և դրոշի մշակման համար։
Սակայն Աֆրիկյան միության Ասամբլեան 2004 թվականին Ադիս-Աբեբայում կայացած նիստում որոշեց պահպանել Աֆրիկյան Միություն կազմակերպության նախկին խորհրդանիշը։ Նոր դրոշը մշակվեց 2010 թվականին և ավելի հստակ խորհրդանշեց միասնության գաղափարը՝ շնորհիվ Աֆրիկայի ուրվապատկերի մեծ չափի և մայրցամաքի բոլոր պետությունները խորհրդանշող աստղերի։

## Ծանոթագրություններ

## Արտաքին հղումներ
* Աֆրիկյան միության խորհրդանիշներ

Կատեգորիա:2010 դրոշներ
Կատեգորիա:Աֆրիկյան Միություն
Ալեքսանդր Պանկին

**Ալեքսանդր Պանկին** (, ), խորհրդային և ռուսական դիվանագետ, 2017 թվականի հոկտեմբերից Ռուսաստանի Դաշնության արտաքին գործերի նախարարի տեղակալ։ Արտակարգ և լիազոր դեսպան (2018)։

## Կենսագրություն
1985 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտի միջազգային տնտեսական հարաբերությունների ֆակուլտետը։ Տիրապետում է անգլերեն և հունգարերեն լեզուներին։

1985 թվականից աշխատում է ԽՍՀՄ ԱԳՆ համակարգում։

* 1985 թվականից՝ նա տարբեր պաշտոններ է զբաղեցրել միջազգային տնտեսական հարաբերությունների վարչությունում և ԱԳՆ միջազգային կազմակերպությունների դեպարտամենտում։
* 1993-1997 թվականներին՝ Նյու Յուրքում (ԱՄՆ) ՄԱԿ-ին առընթեր Ռուսաստանի Դաշնության մշտական ներկայացուցչության առաջին քարտուղար։
* 1998-2000 թվականներին՝ ՄԱԿ-ի Տնտեսական և սոցիալական խորհրդի և տարածաշրջանային տնտեսական հանձնաժողովների բաժնի պետ՝ Ռուսաստանի ԱԳՆ միջազգային կազմակերպությունների դեպարտամենտում։
* 2001-2005 թվականներին՝ Ժնևում ՄԱԿ-ի և այլ միջազգային կազմակերպությունների բաժանմունքին առընթեր Ռուսաստանի Դաշնության մշտական ներկայացուցչության ավագ խորհրդական։
* 2005-2010 թվականներին՝ ՌԴ ԱԳՆ միջազգային կազմակերպությունների դեպարտամենտի փոխտնօրեն։
* 2010-2014 թվականներին՝ Նյու Յորքում ՄԱԿ-ին առընթեր Ռուսաստանի Դաշնության մշտական ներկայացուցչի առաջին տեղակալ։
* 2014-2017 թվականներին՝ Ռուսաստանի ԱԳՆ միջազգային կազմակերպությունների դեպարտամենտի տնօրեն։
* 2016 թվականից՝ Ռուսաստանի ԱԳՆ կոլեգիայի անդամ։
* 2017 թվականի հոկտեմբերից՝ Ռուսաստանի Դաշնության արտաքին գործերի նախարարի տեղակալ։ Այդ պաշտոնում փոխարինել է Վ. Ա. Նեբենզյուին։

Ամուսնացած է, ունի դուստր։

## Դիվանագիտական աստիճան

* Արտակարգ և լիազոր դեսպան (2018 թվականի փետրվարի 10)։
* 1-ին դասի արտակարգ և լիազոր դեսպանորդ (2013 թվականի օգոստոսի 15)։
* 2-րդ դասի արտակարգ և լիազոր դեսպանորդ (2008 թվականի ապրիլի 23)։

## Պարգևներ
* Ռուսաստանի Դաշնության նախագահի շնորհակալությունը (2008 թվականի դեկտեմբերի 18)՝ *Ճապոնիայի Հոկայդո կղզում «8-րդ խմբի »գագաթնաժողովի հաջող անցկացման գործում ունեցած մեծ ավանդի համար*։
* Ռուսաստանի Դաշնության Կառավարության Երախտագիտությունը
* ՌԴ ԱԳՆ «Տարբերություն» կրծքանշան։

## Ծանոթագրություններ

## Արտաքին հղումներ
* Ալեքսանդր Պանկին
* Ալեքսանդր Պանկին
* Ալեքսանդր Պանկին
* Կենսագրությունը Ռուսաստանի ԱԳՆ կայքում.

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Անդրեյ Դմիտրիև

**Անդրեյ Դմիտրիև** (, ), խորհրդային և ռուսական դիվանագետ։

## Կենսագրություն
Ծնվել է 1941 թվականի ապրիլի 10-ին Մոսկվայում։

Ավարտել է Մոսկվայի Մորիս Տորեզի անվան օտար լեզուների պետական մանկավարժական ինստիտուտը (1966)։ Տիրապետում է անգլերեն, ֆրանսերեն, իսպաներեն և պորտուգալերեն լեզուներին։ Յոթ տարի շարունակ աշխատել է ՄԱԿ-ի քարտուղարությունում՝ սինխրոն թարգմանչի պաշտոնում։ Այնուհետև ընդունվել է ԽՍՀՄ ԱԳՆ Դիվանագիտական ակադեմիա և ավարտել այն 1978 թվականին։

Աշխատել է ԽՍՀՄ/ՌԴ ԱԳՆ կենտրոնական ապարատում, Բրազիլիայի, Պերուի, Նիկարագուայի դեսպանատներում։

1995 թվականի հոկտեմբերի 24-ից-1999 թվականի մարտի 9-ը՝ Նիկարագուայի Հանրապետությունում և Հոնդուրասի և Սալվադորի Հանրապետություններում Ռուսաստանի Դաշնության արտակարգ և լիազոր դեսպան՝ համատեղության կարգով։

1999 թվականի հուլիսից-2000 թվականի հունիսը՝ ՌԴ ԱԳՆ լատինամերիկյան դեպարտամենտի տնօրեն։

2000 թվականի հունիսի 27-ից-2008 թվականի ապրիլի 14-ը՝ Կուբայում և Բարբադոսում Ռուսաստանի Դաշնության արտակարգ և լիազոր դեսպան։

2006 թվականի ապրիլի 11-ից-2008 թվականի ապրիլի 14-ը՝ Բահամներում Ռուսաստանի Դաշնության արտակարգ և լիազոր դեսպան՝ համատեղության կարգով։

Մահացել է 2013 թվականի ապրիլի 13-ին Մոսկվայում ծանր և երկարատև հիվանդությունից հետո։

Ամուսնացած է։ Ունի որդի և դուստր։

## Դիվանագիտական աստիճան
Արտակարգ և լիազոր դեսպան (1995 թվականի հոկտեմբերի 24)։

## Պարգևներ
* «Մոսկվայի 850-ամյակին նվիրված» մեդալ
* Բարեկամության շքանշան (2001 թվականի դեկտեմբերի 5)՝ *Երկարամյա բեղմնավոր աշխատանքի և Ռուսաստանի Դաշնության արտաքին քաղաքական կուրսի անցկացմանը ակտիվ մասնակցության համար*
* Ռուսաստանի Դաշնության դիվանագիտական ծառայության վաստակավոր աշխատող (2001 թվականի հուլիսի 18)՝ *Ռուսաստանի Դաշնության արտաքին քաղաքական կուրսի իրականացման գործում ունեցած վաստակի և երկարամյա դիվանագիտական ծառայության համար*

## Ծանոթագրություններ

## Արտաքին հղումներ
* Անդրեյ Դմիտրիև
* Կուբայի Հանրապետությունում Ռուսաստանի Դաշնության արտակարգ եւ լիազոր դեսպան՝ Անդրեյ Դմիտրիև 
* Ճակատագրի պարգևը : Беседа с А. В. Дмитриевым

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Խորհրդային դիվանագետներ
Կատեգորիա:Մոսկվայի 850-ամյակի հուշամեդալով պարգևատրվածներ
Ալեքսեյ Ֆեդոտով

**Ալեքսեյ Ֆեդոտով** (, ), ռուսական դիվանագետ։ Արտակարգ և լիազոր դեսպան։

## Կենսագրություն
1972 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը։ Իրավաբանական գիտությունների թեկնածու։ Տիրապետում է անգլերեն և սինհալերեն լեզուներին։

* 1972-1974 թվականներին՝ Շրի Լանկայում ԽՍՀՄ դեսպանատան հերթապահ ռեֆերենտ։
* 1974-1978 թվականներին՝ ԽՍՀՄ ԱԳՆ Հարավային Ասիայի բաժնի աշխատակից։
* 1978-1983 թվականներին՝ ԽՍՀՄ արտաքին գործերի փոխնախարարի օգնական, փոխնախարարի քարտուղարության աշխատակից։
* 1983-1985 թվականներին՝ Սինգապուրում ԽՍՀՄ դեսպանատան խորհրդական։
* 1985-1986 թվականներին՝ ԽՍՀՄ ԱԳՆ Հարավարևելյան Ասիայի բաժնի խորհրդական։
* 1986-1992 թվականներին՝ ԽՍՀՄ ԱԳՆ ընդհանուր քարտուղարության պետի տեղակալ, բաժնի վարիչ։
* 1992-1996 թվականներին՝ Ռուսաստանի Դաշնության արտաքին գործերի նախարարության վարչության պետ, գործադիր քարտուղարի տեղակալ, դեպարտամենտի տնօրենի տեղակալ։
* 1996-2000 թվականներին՝ ՌԴ ԱԳՆ կադրերի դեպարտամենտի տնօրեն, նախարարության կոլեգիայի անդամ։
* 2000-2004 թվականներին՝ Ռուսաստանի Դաշնության արտաքին գործերի նախարարի տեղակալ։
* 2004-2010 թվականներին՝ Չեխիայում Ռուսաստանի Դաշնության արտակարգ և լիազոր դեսպան
* 2010-2014 թվականներին՝ ՌԴ ԱԳՆ հատուկ հանձնարարություններով դեսպան, գլխավոր տեսուչ, կոլեգիայի անդամ։

2014 թվականի սեպտեմբերի 10-ից՝ Սլովակիայում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի երկու դուստր։

## Պարգևներ
* Ռուսաստանի Դաշնության դիվանագիտական ծառայության պատվավոր աշխատող (2002 թվական)
* Ռուսաստանի Դաշնության նախագահի շնորհակալությունը (2008 թվականի նոյեմբերի 12)՝ *Հայրենիքի պաշտպանության համար զոհվածների հիշատակի հավերժացման գործում ունեցած վաստակի և հուշարձանների, հուշարձանների ու զինվորական գերեզմանների պահպանման ակտիվ աշխատանքի համար*
* Բարեկամության շքանշան (2009 թվականի փետրվարի 2)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի, երկարամյա անբասիր դիվանագիտական ծառայության համար*

## Դիվանագիտական աստիճան
* Արտակարգ և լիազոր դեսպան (2001 թվականի հոկտեմբերի 4)

## Ծանոթագրություններ

## Արտաքին հղումներ
* Ալեքսեյ Ֆեդոտովի փոխարեն Չեխիայում Ռուսաստանի դեսպան է նշանակվել Սերգեյ Կիսելյովը
* Ալեքսեյ Ֆեդոտով։ Կենսագրություն
* Հարցազրույց Չեխիայի Հանրապետությունում Ռուսաստանի Դաշնության դեսպան Ալեքսեյ Ֆեդոտովի հետ 

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Իրավաբանական գիտությունների թեկնածուներ
Իտակի

**Իտակի** ( ), փոքր քաղաք Հունաստանում։ Գտնվում է ծովի մակարդակից 10 մ բարձրության վրա՝ Իթակե կղզու կենտրոնում՝ նավահանգստի ափին։ Նավահանգստում է գտնվում Լազարետո կղզին։ Իտակի քաղաքը հանդիսանում է համանուն համայնքի և Հոնիական կղզիների վարչական կենտրոնը։ Ըստ 2011 թվականի տվյալների՝ բնակչությունը կազմում է 1920 մարդ։

Նույնացվել է Ֆորկի նավահանգստի հետ, որը հիշատակվել է Հոմերոսի «Ոդիսական»-ում։

1797 թվականին Նապոլեոնի ֆրանսիական զորքերը գրավել են կղզին և 1807 թվականին Իտակիում կառուցվել է ամրոց։ 1953 թվականի երկրաշարժի ժամանակ քաղաքը ավերվել է։

Իտակիում է գտնվում Վատիի հնագիտական թանգարանը, Ստավրոսի հնագիտական հավաքածուն և Ծովային ազգագրական թանգարանը ():

## Իտակիի համայնք
Իտակիի համայնքային միության մեջ է մտնում Աետոս գյուղը և 10 կղզի։ Ըստ 2011 թվականի տվյալների՝ բնակչությունը կազմում է 1936 մարդ։ Մակերեսը 42197 կմ² է։

## Բնակչություն

## Ծանոթագրություններ

Կատեգորիա:Հունաստանի քաղաքներ
Ալեքսանդր Պոլյակով

**Ալեքսանդր Պոլյակով** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1981)։ Դիվանագիտական գործունեությամբ սկսել է զբաղվել 1981 թվականից։ Տիրապետում է անգլերեն և հունգարերեն լեզուներին։

*2000-2004 թվականներին՝ Հունգարիայում Ռուսաստանի դեսպանատան դեսպանորդ, ավագ խորհրդական։ 
* 2004 թվականի դեկտեմբերից-2008 թվականի հունիսը՝ Ռուսաստանի ԱԳՆ երրորդ եվրոպական դեպարտամենտի փոխտնօրեն։
* 2008 թվականի հունիսի 10-ից-2013 թվականի ապրիլի 1-ը՝ Նիգերիայում Ռուսաստանի արտակարգ և լիազոր դեսպան։ 
*2013-2016 թվականներին՝ Ռուսաստանի արտաքին գործերի նախարարության երրորդ եվրոպական վարչության փոխտնօրեն։
* 2016 թվականի հոկտեմբերի 3-ից՝ Ուգանդայում և Հարավային Սուդանի Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2004 թվականի օգոստոսի 20)
* 1-ին դասի արտակարգ և լիազոր դեսպանորդ (2011 թվականի ապրիլի 28)
* Արտակարգ և լիազոր դեսպան (2019 թվականի հունիսի 11)

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Ապիդիմա

**Ապիդիմա** (, *Spilaio Apidima*), Հարավային Հունաստանի Մանի թերակղզու արևմտյան ափին գտնվող չորս ոչ մեծ քարանձավներից կազմված համալիր։ Քարանձավային համալիրի երկրաբանական պեղումների ժամանակ հայտնաբերվել են պալեոլիթի ժամանակաշրջանի նեանդերթալյան և բանական մարդու բրածոներ։ ''H. sapiens''-ի մնացորդների բրածոները, որոնք հայտնաբերվել են 2019 թվականի հուլիսի պեղումների ժամանակ, հանդիսանում են Աֆրիկայի սահմաններից դուրս գտնված՝ ժամանակակից մարդու ամենավաղ և հայտնի նմուշը։

## Բնութագիր
Ապիդիմա քարանձավային համալիրը կարստային քարանձավ է՝ տեղակայված Հարավային Հունաստանի Մանի թերակղզու արևմտյան ափին։ Այս քարանձավները ձևավորվել են միջին միջին տրիասում՝ ուշ էոցենի ժամանակաշրջանում։ Համալիրը կազմված է չորս ոչ մեծ քարանձավներից, որոնք նշագրված են՝ *«A»*, *«B»*, *«C»* և *«D»*։

Ներկայումս քարանձավները գտնվում են մեծ կրաքարային քարափի հարթության վրա և հասանելի են միայն նավակով հասնելու դեպքում։ Սառցե դարաշրջանի ժամանակ, երբ ծովի մակարդակը 100 մետրով ավելի ցածր էր, քարանձավները գտնվում էին ալիքների տարածքում և զբաղեցված էին այդ ժամանակշրջանի մարդկանց կողմից։

## Երկրաբանություն
Գիտահետազոտական ծրագիրն Ապիդիմայում սկսվել է 1978 թվականին։ Այն անցկացվում է Աթենքի Ազգային հնագիտական թանգարանի կողմից, որը համագործակցում է Աթենքի համալսարանի պատմական երկրաբանական լաբորատորիայի, Երկրաբանության և հանքային յուրացման ինստիտուտի ու Սալոնիկի Արիստոտելի համալսարանի հետ։

1978 թվականից Թեոդոր Պիցիոսն իր թիմի հետ միասին այս վայրում հավաքել է կենդանական աշխարհի տարբեր տեսակների շուրջ 20 քսան հազար ոսկոր և ատամ, ինչպես նաև *H. sapiens*-ի երկու բրածոներ, որոնք պեղվել են բրեկչիայի շերտի տակից՝ ծովի մակարդակից 4 մետր բարձրության վրա։

1978 թվականին հետազոտողները երկու գանգ են հայտնաբերել Ապիդիմա *«А»* քարանձավում։ Դրանք ստացան **Ապիդիմա 1** և **Ապիդիմա 2** անվանումները։ Քարե հողագործական գործիքներ հայտնաբերվել են բոլոր չորս քարանձավներում։

Հետազոտությունները, որոնք հրապարակվել են 2019 թվականի հուլիսին, ցույց տվեցին, որ Ապիդիմա 2-ի գանգը (նշագրված *LAO 1 / S2*) նեանդերթալյան մարդու գանգի ձևաբանություն ունի և ուրան-տորիևյան մեթոդի կիրառմամբ թվագրվում է ավելի քան 170 հազար տարեկանի։ Ապիդիմա 1 գանգը (նշագրված *LAO 1 / S1*) իրենից ներկայացնում է ժամանակակից և հասարակ մարդու խառնուրդ և նույն այդ մեթոդի կիրառմամբ ճանաչվել է ավելի հին՝ ավելի քան 210 հազար տարեկան, ինչն ավելի քան 150 հազար տարիով ավելին է, քան դրան նախորդած *H. sapiens*-ների բրածոները՝ գտնված Եվրոպայում։ Այս հետազոտությունների արդյունքների հիման վրա Ապիդիմա 1-ը դառնում է *Homo sapiens*-ի՝ Աֆրիկայի սահմաններից դուրս առկայության ամենահին ապացույցը։

Կատերինա Հարվատին, ով հետազոտությունների ղեկավարն է, վերջիններիս հրապարակումից հետո նշել է․

Հարվաթին հաղորդեց, որ հետազոտող խումբը կփորձի պեղած բրածոներից վերծանել հին ԴՆԹ-ն, բայց նաև հավելեց, որ լիահույս չէ, թե կստացվի իրենց մոտ։ Բացի այդ, հնարավոր է՝ իրականացվի հին սպիտակուցների պալեոպրոթեոմյան անալիզ, եթե հաջողվի ստանալ օրինակների բավարար քանակություն։

## Ծանոթագրություններ

Կատեգորիա:Հունաստանի տեսարժան վայրեր
Անդրեյ Վեկլենկո

**Անդրեյ Վեկլենկո** (, ), ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1981) և Ռուսաստանի Նախագահին առընթեր պետական ծառայության ռուսական ակադեմիան (2003)։ Դիվանագիտական գործունեությամբ սկսել է զբաղվել 1981 թվականից։

*1998-2002 թվականներին՝ Սիեթլում (ԱՄՆ) Ռուսաստանի գլխավոր հյուպատոս։
*2002-2007 թվականներին՝ Ռուսաստանի ԱԳՆ Հյուսիսային Ամերիկայի դեպարտամենտի փոխտնօրեն։
*2007-2011 թվականներին՝ Տորոնտոյում (Կանադա) Ռուսաստանի գլխավոր հյուպատոս։
*2011-2015 թվականներին՝ Ռուսաստանի ԱԳՆ Հյուսիսային Ամերիկայի դեպարտամենտի փոխտնօրեն։
* 2015 թվականի հունվարի 13-ից՝ Էկվադորում Ռուսաստանի արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2005 թվականի մայիսի 7)։
* 1-ին դասի արտակարգ և լիազոր դեսպանորդ (2016 թվականի մայիսի 5)։

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշան (2009 թվականի օգոստոսի 18)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա դիվանագիտական ծառայության համար*
* «XXX տարվա անթերի աշխատանքի համար» գերազանցության նշան (2014 թվականի սեպտեմբերի 29)՝*Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*
* Ռուսաստանի Դաշնության նախագահի շնորհակալությունը (2005 թվականի փետրվարի 19)՝ *Ռուսաստանի Դաշնության արտաքին քաղաքական կուրսի իրականացման գործում ունեցած վաստակի համար*

## Ծանոթագրություններ

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Լավ Դիաս

**Լավ Դիաս** (, ), ֆիլիպինցի կինոռեժիսոր, սցենարիստ, կինոպրոդյուսեր։
## Կենսագրություն
Լավ Դիասին անվանել են Լավրենտի Բերիայի պատվին։ Նա նվագել է կիթառ, հեռուստատեսության համար գրել է պիեսներ և արձակ ստեղծագործություններ։ Ապրելու և ֆիլմերի նկարահանումների համար գումար աշխատելու նպատակով նա ստիպված է եղել հաճախ փոխել աշխատանքը։ Դիասի լավագույն ֆիլմերի («Ֆիլիպինյան ընտանիքի էվոլյուցիան», «Երեմիա») ստեղծման համար երկար տարիներ են պահանջվել։
## Ստեղծագործություններ
Լավ Դիասը Ֆիլիպիններում ժամանակակից հեղինակային կինեմատոգրաֆիայի խոշորագույն ներկայացուցիչն է։ Իր կինոկողմնորոշիչների շարքում ռեժիսորը նշել է Միքելանջելո Անտոնիոնիի, Անդրեյ Տարկովսկու, Թեոդորոս Անգելոպուլոսի, Յասուձիրո Օձուի անունները։ Դիասի ֆիլմերը ժամանակակից Ֆիլիպինների սոցիալական կյանքի մասին բազմաժամանոց մելանխոլիկ որմնանկարներ են կարծես։ Դիասի՝ 1990-ական թվականների որոնումները փոխ են առել նրա ավելի կրտսեր հայրենակիցները, որոնք վճռական դեր են խաղում ֆիլիպինյան նորագույն կինոյի թռիչքն ապահովելու գործում (Ռայա Մարտին և ուրիշներ)։ Նա հայտնի է հատկապես իր կինոժապավանների երկարությամբ. դրանք հիմնականում տևում են ավելի քան 5 ժամ։

## Ֆիլմագրություն
* 1998 թվական՝ Serafin Geronimo, The Criminal of Barrio Concepcion
* 1999 թվական՝ Burger Boys
* 1999 թվական՝ Naked Under the Moon
* 2002 թվական՝ Hesus the Revolutionary
* 2002 թվական՝ Batang West Side (Սինգապուրի կինոփառատոն՝ Արծաթե էկրան մրցանակ)
* 2004 թվական՝ Ֆիլիպինյան ընտանիքի էվոլյուցիան / Evolution of a Filipino Family
* 2006 թվական՝ Երեմիա / Heremias, Book One: The Legend Of The Lizard Princess (Ֆրիբուրգի կինոփառատոն՝ ժյուրիի հատուկ մրցանակ)
* 2007 թվական՝ Մահը կախարդական երկրում / Death in the Land of Encantos (Վենետիկի կինոփառատոնի՝ *Հորիզոններ* մրցանակ)
* 2008 թվական՝ «Մելանխոլիա» / Melancholia (Վենետիկի կինոփառատոն՝ *Հորիզոններ* մրցանակ)
* 2009 թվական՝ Թիթեռները հիշողություն չունեն / Butterflies Have No Memories
* 2011 թվական՝ Ծննդյան հարյուրամյակ / Siglo ng pagluluwal
* 2013 թվական՝ Նորդ, պատմության ավարտը/ Norte, hangganan ng kasaysayan
* 2014 թվական՝ Նախորդից
* 2016 թվական՝ Մահվան գաղտնիքի օրորոցային
* 2016 թվական՝ Կինը, որը հեռացավ (Վենետիկի կինոփառատոն՝ Ոսկե առյուծ)

## Ծանոթագրություններ

## Արտաքին հղումներ
* Обзор фильмов 
* Лав Диас: Есть только кино 
* [Интервью с режиссёром, [2008]] 
*  Борис Нелепо. Лав Диас и его Иеремия

Կատեգորիա:Դեկտեմբերի 30 ծնունդներ
Կատեգորիա:1958 ծնունդներ
Կատեգորիա:Անձինք այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Ռեժիսորներ
Կատեգորիա:Սցենարիստներ այբբենական կարգով
Կատեգորիա:Գուգենհայմի կրթաթոշակառուներ
Weathering with You

«**Weathering with You**» (|Տենկի նո կո, Եղանակի երեխան), անիմե ֆիլմ, որի սցենարի հեղինակը և ռեժիսորը Մակոտո Շինկայն է։  Ֆիլմի հովանավոր  է հանդիսացել  ճապոնական  CoMix Wave Films ընկերությունը։ Ֆիլմի ցուցադրումը տեղի է ունեցել 2019 թվականի հուլիսի 19-ին։ Գլխավոր հերոսների ձայների կրկնօրինակումները  կատարել են Կոտարո Դայգոն և Նանա Մորին։ Ֆիլմի վրա աշխատանքներ են կատարել նաև  Ացուսի Տամուրան  և Հիրոսի Տակիգուտան։  Ֆիլմի կոմպոզիտորներ են հանդիսանում ճապոնական «RADWIMPS» ռոք  խմբի անդամները։

## Սյուժե
Ավագ դպրոցի աշակերտ Հոտակա Մորիսիման Տոկիո է  գալիս է հեռավոր  փոքրիկ  կղզուց։ Տոկիոյում նա միանգամից բախվում է խնդիրների հետ։ Նա քաղաքում ապրում է առանձնացված կյանքով։  Շուտով  նրան հաջողվում է որպես թերթի խմբագիր աշխատանքի   ընդունվել տպարանում։ Նա  պետք է  գրեր  գերբնական երևույթների մասին։ Այն պահից,  երբ նա սկսում է զբաղվել իր պարտականություններով, օրումեջ անձրև է գալիս։ Աշխատանքային քաղաքի խառնաշփոթի մեջ նա հանդիպում է կենսուրախ է և ուժեղ մի աղջկա, որի անունն է Հինա Ամանո։  Հինան ելնելով  մի շարք հանգամանքներց ապրում էր  իր փոքր եղբոր հետ։ Բացի դրանից աղջիկն  ուներ  մի ուշագրավ ունակություն՝  նա կարողանում էր կանգնեցնել անձրևը և հեռացնել ամպերը։

## Հերոսներ
*  — ավագ դպրոցի աշակերտ, որը եկել էր Տոկիո հեռավոր փոքրիկ կղզուց և ընդունվել է աշխատանքի գերբնական երևույթների մասին գրող թերթում;
: հնչունավորման դերասան՝ Կոտարո Դայգո։
*  — կենսուրախ և ուժեղ աղջիկ, որն  ապրում էր փոքր եղբոր հետ։ Օժտված էր եղանակի վրա ազդելու ունակությամբ։
: հնչունավորման դերասան՝ Նանա Մորի։

## Ստեղծողներ
* Բնօրինակի հեղինակ, ռեժիսոր և սցենարիստ` Մակոտո Շինկայ
* Կերպարների դիզայներ` Մասայոսի Տանակա
* Բեմադրող-նկարիչ` Ացուսի Տամուրա
* Գեղարվեստական ղեկավար` Հիրոսի Տակիգուտի
* Արտադրությունը` CoMix Wave Films

## Ստեղծում
2018 թվականի օգոստոսի 2-ին Մակոտո Շինկայը հայտարարել է, որ նա զբաղված է մի լիամետրաժ ֆիլմի ստեղծմամբ, որի պրեմիերան տեղի կունենա 2019 թվականի հուլիսի 19-ին։

## Ցուցադրություն
Ֆիլմի ցուցադրման մասին  պաշտոնապես հայտարարվել է 2018 թվականի դեկտեմբերի 13-ին կայացած մամուլի ասուլիսի ժամանակ։ Ֆիլմի ցուցադրությունը պլանավորված է 2019 թվականի հուլիսի 19-ին։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2019 մուլտֆիլմեր
Կատեգորիա:2019 ֆիլմեր
Կատեգորիա:IMAX ֆիլմեր
Կատեգորիա:Մուլտֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում 2021 թվականին
Կատեգորիա:Ֆիլմեր, որոնց գործողությունները տեղի են ունենում 2024 թվականին
Կատեգորիա:Ֆիլմեր որբերի մասին
Կատեգորիա:4DX ֆիլմեր
Կապույտ թռչուն (մուլտֆիլմ)

**«Կապույտ թռչուն»** (), 1970 թվականի խորհրդային լիամետրաժ մուլտիպլիկացիոն ֆիլմ։ Սատիրական հեքիաթ է Մորիս Մետերլինկի համանուն պիեսի մոտիվներով։ Էպիզոդների մի մասն ստեղծվել է ֆոտոկոլաժի տեխնիկայով ռեժիսոր և նկարիչ-մուլտիպլիկատոր Նատալիա Կոտովշչիկովայի (Գոլովանովա) կողմից։

Երաժշտական կոմպոզիցիան, որ ստեղծել է Գենադի Գլադկովը, կատարել են Կինեմատոգրաֆիայի պետական սիմֆոնիկ նվագախումբը Վլադիմիր Վասիլևի ղեկավարությամբ, Մոսկվայի պետական երգչախումբն ու «Спутник» մանկական երգչախումբը։

## Սյուժե
Ֆիլմի գործողություններն սկսվում են ժամանակակից ֆրանսիական կապիտալիստական քաղաքում։ Շուկայում ուտելիք որոնելիս տղան անապաստան շանը փրկում է դաժան վաճառողից։ Դրա փոխարեն մոտակայքով անցնող պառավ կինը, որ, ինչպես պարզվում է, փերի է, նրան նվիրում է Կապույտ թռչուն, որին չի կարելի վաճառել կամ գնել, բայց կարելի է նվիրել։ Տղան թռչունին թաքցնում է ձեղնահարկում՝ հին իրերի մեջ, որպեսզի հետո ցույց տա իր կրտսեր քրոջը։

Գիշերը բարձրանալով ձեղնահարկ՝ քույրն ու եղբայրն այնտեղ հանդիպում են վաղուց մահացած իրենց տատին ու պապին, որոնք բացատրում են, որ Կապույտ թռչունի մեջ ամփոփված է երջանկությունը բոլորի համար, այդ պատճառով էլ նա պետք է լինի ազատության մեջ։ Նրան բաց թողնել չի հաջողվում, որովհետև վանդակը գողացել էր կասկածելի կատուն։ Շան հետ միասին երեխաները գնում են որոնելու Կապույտ թռչունին։ Նրանք հանդիպում են հարուստին, որը նույնպես փնտրում է Կապույտ թռչունին, որպեսզի նրանով կերակրի իր կողմից աճեցվող նոր պատերազմը և նվաճի աշխարհը։

Հարուստը փորձում է երեխաներին կերակրել տարբեր նրբահամ ուտելիքներով, որպեսզի նրանք մոռանան Կապույտ թռչունի մասին, բայց Փերին նրանց չի թողնում գայթակղվել և նրանց որպես օգնություն տալիս է մարդու հավերժական ուղեկիցներին՝ Կրակ, Ջուր և Հաց։ Պարզվում է, որ կատուն Կապույտ թռչունին գողացել է իր տիրուհու՝ Գիշերվա հանձնարարությամբ, որը մտադիր է վաճառել այն հարուստին։ Ապա Կրակն այրում է Գիշերվան, կատուն խեղդվում է Ջրում, իսկ տղան Կապույտ թռչունին գողանում է հարուստից, բայց հետապնդման ընթացքում նրա հետ միասին ընկնում է ժամացույցով աշտարակից։

Բացվում է առավոտը։ Տղան արթնանում է իր փոքրիկ բնակարանում, և պարզվում է, որ այդ ամենը երազ է եղել։ Քրոջ հետ միասին նա բարձրանում է ձեղնահարկ և ազատ արձակում Կապույտ թռչունին։

## Ստեղծողներ

## Արտաքդրություն
Մուլտֆիլմում օգտագործվել է ֆոտոկոլաժը՝ որպես տեխնոլոգիական նորարարություն ֆոների պատրաստման համար։

## Ծանոթագրություններ

## Արտաքին հղումներ
* Мультфильм на сайте kino1000.ru
* 
* 

Կատեգորիա:1970 մուլտֆիլմեր
Կատեգորիա:1970-ականների ռուսերեն ֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:1970 ֆիլմեր
Կատեգորիա:1970-ականների խորհրդային ֆիլմեր
Կատեգորիա:1970 ԽՍՀՄ-ում
Սննդային մանրաթելեր

մինի|304x304px|alt=|Սննդային մանրաթելերով հարուստ մթերք
**Սննդային մանրաթելեր**, սննդի բաղադրամասեր, որոնք չեն մարսվում մարդու մարսողական համակարգի ֆերմենտներով, սակայն կարող են ճեղքավորվել աղիքների օգտակար միկրոֆլորայի կողմից։ Որոշ աղբյուրներում սննդային մանրաթելերը սահմանվում են որպես բազմաշաքարների և լիգնինի հանրագումար, որոնք չեն մարսվում մարդու աղեստամոքսային համակարգի մարսողական հյութերի ազդեցությամբ։Շատ մասնագետների կարծիքով այս սահմանումը ավելի ճշգրիտ է։

1970-80-ական թվականներին օգտագործվում էր *«բալաստային նյութ»* եզրույթը, սակայն սննդագիտության տեսակետից նրա դերը բացահայտելուց հետո այդ անվանումը կիրառելը համարվեց ոչ ճիշտ։
մինի|302x302փքս|Ցորենի թեփն աչքի է ընկնում սննդային մանրաթելերի բարձր պարունակությամբ|alt=
Բազմաթիվ երկրներում սննդային մանրաթելերի օգտագործումը խրախուսվում է տարատեսակ առողջապահական կազմակերպությունների կողմից, ինչպիսիք են՝ Սննդամթերքի և դեղամիջոցների վերահսկողության կոմիտեն (FDA), Սրտաբանների ամերիկյան ասոցիացիան (AHA), Սննդամթերքի եվրոպական կոմիտեն (FUFOSE), Ճապոնիայի Առողջապահության նախարարությունը և այլն։

## Սննդային մանրաթելերի հիմնական տեսակներ

## Սննդային մանրաթելերի դասակարգում
# Ըստ քիմիական կառուցվածքի․
## Բազմաշաքարներ՝ բջջանյութ և դրա ածանցյալներ, հեմիցելյուլոզա, պեկտիններ, խեժեր, լորձանյութեր և այլն։
## Ոչ ածխաջրային սննդային մանրաթելեր՝ լիգնին։
# Ըստ հումքի աղբուրի․
## Ավանդական՝ հատիկավորների, լոբազգիների, բանջարեղենի, արմատապտուղների, մրգերի, հատապտուղների, ցիտրուսների, ընդեղենի, սնկերի և ջրիմուռների սննդային մանրաթելեր
## Ոչ ավանդական՝ տերևավոր և փշատերև ծառերի, հատիկավորների ցողունի, շաքարեղեգի և խոտաբույսերի սննդային մանրաթելեր
# Ըստ հումքից ստացման եղանակի․
## Չմաքրված սննդային մանրաթելեր
## Չեզոք միջավայրում մաքրված սննդային մանրաթելեր
## Թթվային միջավայրում մաքրված սննդային մանրաթելեր
## Չեզոք և թթվային միջավայրում մաքրված սննդային մանրաթելեր
## Ֆերմենտներով մաքրված սննդային մանրաթելեր
# Ըստ ջրում լուծվելու հատկության․
## Ջրալույծ՝ պեկտին, խեժեր, լորձ, բջջանյութի որոշ ածանցյալներ
##Ոչ ջրալույծ՝ բջջանյութ, լիգնին
# Ըստ հաստ աղիքում բակտերիաների կողմից մարսման․
## Մասամբ և ամբողջությամբ մարսվող՝ պեկտին, խեժեր, լորձ
## Մասամբ մարսվող՝ բջջանյութ, հեմիցելյուլոզա
## Չմարսվող՝ լիգնին

## Սննդային մանրաթելերի պարունակությունը սննդամթերքներում
### Հացահատիկներ, ընդեղեն, հացաբուլկեղեն, ընկույզներ

### Բանջարեղեն, լոբազգիներ, մրգեր, հատապտուղներ

## Ծանոթագրություններ

Կատեգորիա:Մարսողություն
Կատեգորիա:Սնունդ
Եղե՛ք իրատես, պահանջե՛ք անհնարինը

thumb|right|250px
**Եղե՛ք իրատես, պահանջե՛ք անհնարինը** (), 1968 թվականին Ֆրանսիայում տարածված նշանաբան։ Հայտնվել է ֆրանսիական մայիսյան իրադաձությունների օրերին։

## Ծագումնաբանություն
Ըստ Քրիստոֆ Բայդենի՝ «Մասկոլոն պատմում էր, թե ինչպես մայիսի ամենահայտնի նշանաբաններից մեկը՝ «Եղե՛ք իրատես, պահանջե՛ք անհնարինը» լսել է, երբ Ռենո Բիյանկուր գործարանում բանավեճի ժամանակ արհմիության աշխատակիցը դիմել է Կոմիտեի երկու անդամների՝ «Դուք պետք է իրատես լինեք, չպետք է պահանջեք անիրականը»։ Օրվա ընթացքում՝ Սանսյեում, նրանք թուղթ ու տպագրական մեքենա ունեին, և թեմա էին փնտրում։ Ստացվեց ինքնաբուխ, և հեղինակը կոլեկտիվ ներըմբռնումն էր»։

Նշանաբանը հայտնվել է Սանսյեի ֆակուլտետի պատին

## Գրականություն
* Julien Besançon, *« Les murs ont la parole », journal mural, Mai 68*, Tchou éditeur, 1968. 
* Valérie Paulus, *« Soyez réalistes, demandez l'impossible » - 68 et les épigones de l'utopisme de la fin de l'utopie*, Université de Liège, 11 juillet 2009, կարդալ առցանց . 
* Jean-Philippe Legois, *Les Slogans de 68*, EDI8, 2010, քաղվածքներ առցանց. 
* Maurice Meuleau, *L'histoire de France en 100 mots célèbres*, Armand Colin, 2010, կարդալ առցանց, էջ՝ 201. 
* Michel Onfray, *[[Contre-histoire de la philosophie]]*, conférence n°213, Université populaire de Caen Basse-Normandie, 2012-2013, կարդալ առցանց, էջ՝ 5 . 

## Ծանոթագրություններ

## Արտաքին հղումներ
* .
* .
* .

Կատեգորիա:Ֆրանսիայի պատմություն
Կատեգորիա:1968 իրադարձություններ
Կատեգորիա:Նշանաբաններ
Կատեգորիա:Կարգախոսներ
Վան Եղիազարյան

**Վան Եղիազարյան** (, նաև հայտնի է որպես **Վան Նեմրա**), հայ երաժիշտ։ Հայկական Նեմրա ալտերնատիվ ռոք խմբի հիմնադիր անդամն է, առաջատար վոկալիստը, կիթառահարը և երգահանը։

## Վաղ կյանք
Վան Եղիազարյանը ծնվել է 1992 թվականի օգոստոսի 28-ին, Երևանում։ Սովորել է Երևանի Վ.Դավթյանի անվան թիվ 149 միջնակարգ դպրոցում և յոթնամյա կրթություն ստացել Կոստանտին Սարաջևի անվան երաժշտական դպրոցի ջութակի բաժնում։ Բարձրագույն ուսումը շարունակել է Հայաստանի Պետական Տնտեսագիտական համալսարանի «Մարքեթինգ և բիզնեսի կազմակերպում» բաժնում։ Դեռ համալսարանի տարիներին հետաքրքրվել է ռոք երաժշտությամբ։ Առաջին անգամ ձեռքը կիթառ է վերցրել 17 տարեկան հասակում, կոտրված ակուստիկ կիթառով սկսել է ինքնուրույն սովորել կիթառ նվագել, չնայած, որ այդ գործիքով նվագելիս բազմաթիվ վնասվածքներ է ստացել։ Հենց այդ տարիներին են ստեղծվել երգչի (հետագայում արդեն Նեմրա խմբի) առաջին երգերը։ Հետագայում ձեռք է բերել էլեկտրակիթառ, որից հետո որոշել է հիմնել խումբ։

2011 թվականին եղբոր՝ Վասպուր Եղիազարյանի և ստեղնաշարահար Մարիաննա Կարակեյանի հետ համատեղ հիմնել է երաժշտական խումբ, որը 2012 թվականին պաշտոնապես անվանվել է Նեմրա։

## Ծանոթագրություններ

## Արտաքին հղումներ
* Երգեցի, քանի որ հասկացա՝ ոչ ոք ինձնից լավ չէր կարող զգալ իմ գրած երգերը. Վան Նեմրա
* Վան Եղիազարյանի Ֆեյսբուքյան պաշտոնական էջը։
* Վան Եղիազարյանի Ինստագրամյան պաշտոնական էջը։

Կատեգորիա:Բեմական կեղծանուններ
Կատեգորիա:Հայ երաժիշտներ
Կատեգորիա:Հայ երգահաններ
Կատեգորիա:Հայ կիթառահարներ
Կատեգորիա:Հայաստանի ռոք երաժիշտներ
Կատեգորիա:Հայկական ռոք
Կատեգորիա:Ռոք երաժիշտներ
Տիգրան Ասատրյան (երգիչ)

**Տիգրան Արամի Ասատրյան** (), հայ երգիչ։

## Կենսագրություն
Տիգրան Ասատրյանը ծնվել է 1975 թվականի՝ ապրիլի 22-ին Էջմիածին քաղաքում, այժմ՝ Վաղարշապատ։ Ավարտել է Խաչատուր Աբովյանի անվան №  4 միջնակարգ դպրոցը՝ Էջմիածին քաղաքում։ Մանուկ հասակում զբաղվել է հունահռոմեական ըմբշամարտով  և երեք անգամ դարձել Հայաստանի չեմպիոն։ 2000 թվականին տեղափոխվել է ապրելու Ամերիկայի Միացյալ Նահանգներ։ Տիգրանի առաջին բեմելը կայացել է  2003 թվականին իր հոր՝ Արամ Ասատրյանի 50-ամյակին նվիրված համերգի ժամանակ՝ Ալեքս թատրոնում (Գլենդել)։ Տիգրանը ամուսնացած է ունի երեք երեխա՝ երկու տղա և մեկ աղջիկ։
Տիգրան Ասատրյանի առաջին մենահամերգը տեղի է ունեցել 2016 թվականի հոկտեմբերի 16-ին Հոլիվուդի Դոլբի թատրոնում։

## Ընտանիք
* Արամ Ասատրյան - հայրը (վախճանվել է)
* Նվարդ Գևորգյան - մայրը (վախճանվել է)
* Արտաշ Ասատրյան - եղբայրը
* Սեդրակ Ասատրյան - եղբայրը (վախճանվել է)
* Զվարթ Ասատրյան - քույրը

## Սկավառակագրություն
### Ալբոմներ
* Ինչքան մնամ (2004)
* Սիրո հետքերով (2006)
* Ուզում եմ սիրես (2010)
* Հայրիկ, դու մեր սիրելի (2010)
* Time (2012)
* The Legacy Continues (2015)

### Համերգային ալբոմներ
* New Live (2010)
* Live in Concert (2017)

### Սինգլեր

## Հղումներ
*[Պաշտոնական էջը [Ֆեյսբուք] ]
*[Պաշտոնական էջը [Ինստագրամ] ]
*[Պաշտոնական էջը [Youtube] ]

## Ծանոթագրություններ

## Արտաքին հղումներ
*Արամ Ասատրյանի որդին Ամերիկայում նշել է ծննդյան տարեդարձն և ամուսնության հոբելյանը
*http://bravo.am/videos/%D5%8F%D5%AB%D5%A3%D6%80%D5%A1%D5%B6-%D4%B1%D5%BD%D5%A1%D5%BF%D6%80%D5%B5%D5%A1%D5%B6-%D4%B1%D6%80%D5%AB-%D5%B4%D5%B8%D5%BF%D5%BD-%D5%B4%D5%AB-%D5%A3%D5%B6%D5%A1
*http://asekose.am/hy_AM/news/6/261424-premiera-tigran-asatryan-e-spitakci-hayko-garoun--garoun.html
*https://bavnews.am/հայրս-շատ-դժվար-պայմաններում-է-մեծացե/
*http://life.mediamall.am/?id=26601
*https://musicbrainz.org/artist/895171bf-65c8-4233-af21-7401a4a94489
*https://www.youtube.com/watch?v=OTn53sgXTRo
*https://www.youtube.com/watch?v=BwO_Pmw0ROo

Կատեգորիա:Էջմիածին քաղաքում ծնվածներ
Կատեգորիա:Հայ երգիչներ
Աշխեն Հարությունյան

**Աշխեն Քրիստափորի Հարությունյան** (**Տեր-Խաչատրյան**, ), հայ քիմիկոս։ Քիմիական գիտությունների դոկտոր (1950), պրոֆեսոր (1951): ՀԽՍՀ գիտության վաստակավոր գործիչ (1967):

## Կենսագրություն
Աշխեն Հարությունյանը ծնվել է 1894 թվականի մարտի 9 (21)-ին, Թիֆլիսում։ 1923 թվականին ավարտել է Խարկովի բակտերիաբանական ինստիտուտը։ 1929-1941 թվականներին աշխատել է Երևանի անասնաբուծական ինստիտուտում, 1939-1967 թվականներին՝ Երևանի բժշկական ինստիտուտի ընդհանուր քիմիայի ամբիոնի վարիչ, 1967-1971 թվականներին՝ պրոֆեսոր, 1971-1974 թվականներին՝ գիտխորհրդատու։

Աշխատանքները վերաբերում են Հայաստանի հանքային պաշարների, սորբենտների, ներկանյութերի, պելոիդների և միկրոտարրերի հատկությունների ուսումնասիրությանը։ Զբաղվել է նաև միջնադարյան Հայաստանի քիմիական և տեխնոքիմիական գիտելիքների զարգացման, ներկերի ու թանաքների պատրաստման ու գործածության պատմության հարցերով։

## Մահ
Աշխեն Հարությունյանը մահացել է 1979 թվականին, Երևանում։

## Երկեր
* Ներկերի և թանաքների գործածությունը հին հայկական ձեռագրերում, Երևան, 1941։ 
* Որակական (կիսամիկրո) և քանակական (ծավալային) անալիզ, Երևան, 1959 (համահեղինակ)։
* Միկրոէլեմենտների դերը կենդանական եվ բուսական աշխարհում, Երևան, 1962, 35 էջ, տիտղթ. (Հարությունյան Ա. Ք.):

## Ծանոթագրություններ

Կատեգորիա:Հայ քիմիկոսներ
Կատեգորիա:Քիմիական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀԽՍՀ գիտության վաստակավոր գործիչներ
Սարգիս Հայկունի

**Սարգիս Գուրգենի Հայկունի** (**Սարգիս Ղազարյան**, ), բանահավաք, ազգագրագետ։

Գուրգեն Հայկունու հայրը։

## Կենսագրություն
Սարգիս Հայկունին ծնվել է 1832 թվականին, Տրապիզոնի նահանգի Զեֆանոս գյուղում։ Եղել է ուսուցիչ Տրապիզոնում, Վանում, Արդվինում, Ալաշկերտում։ Աշխատակցել Է «Հայրենիք», «Մասիս», «Երկրագունդ» պարբերականներին։ 1893 թվականից ապրել է Վաղարշապատում։ Ուսումնասիրել է Հայաստանի հայ և այլազգի բնակչության կենցաղն ու սովորույթները («Բագրևանդ, Ջրաբաշխ գավառ», 1894, «Հուսէփցի ազգատոհմ եւ տարօրինակ աւազակ Աբրիեօմ: Տրապիզոնի հայ գիւղերու մէջ 1795-1840 թվականներ», 1905)։ Հայկունին հայտնաբերել և գրառել է «Սասնա ծռերի» Արարատյան, Մոկաց, Շատախի, Խլաթի պատումները, ինչպես նաև «Մոքոս» (1896) վիպերգը։ Գրառումները 1895-1896 թվականներին լույս են տեսել «Արարատ» հանդեսում և առանձին գրքերով։ Համակարգել և «Էմինյան ազգագրական ժողովածուի» Բ, Դ, Ե, Զ հատորներում (1901-1906) հրապարակել է իր գրառած (շուրջ 50 բարբառով) բանահյուսական գործերը։

Զբաղվել է նաև ժողովրդական իրավագիտության հարցերով, «Ժամանակակից հայերի սովորության իրավունքը» (անտիպ, Մոսկվայի Լազարյան ճեմարանի մրցանակ)։ «Ազգագրական բառարան»-ը և այլ ուսումնասիրություններ անտիպ են։ Գրառել է նաև առակներ («Կենդանական վեպ», հ. 1, 1907), որոնց մի մասը տպագրել է առանձին գրքով։

Սարգիս Հայկունին մահացել է 1908 թվականին, Վաղարշապատում։

## Պարգևներ
* Արժանացել է Լազարյան ճեմարանի մրցանակի։

## Երկեր
* Բագրեւանդ։ Մասն Ա։ Ջրաբաշխ գաւառ, [Վաղարշապատ], տպարան Մայր Աթոռոյ Ս. Էջմիածնի, 1894։
* Մօքոս։ Ժողովրդական վէպ (Չարսանճագի բարբառով), Էջմիածին, տպարան Մայր Աթոռ Ս. Էջմիածնի, 1896։
* Բարակ շահ եւ Անուշ շահ։ (Մոկաց բարբառով ժողովրդական վէպ), Վաղարշապատ, տպարան Մայր Աթոռոյ Ս. Էջմիածնի, 1901։
* Էմինեան ազգագրական ժողովածու։ Հատոր Ա։ Փշրանք Շիրակի ամբարներից,  Մոսկուա - Ալէքսանդրապօլ, Լազարեան ճեմարանի արեւելեան լեզուաց հրատարակչություն, 1901։
* Էմինեան ազգագրական ժողովածու։ Հատոր Բ։ Ժողովրդական վէպ եւ հէքէաթ, Լազարեանց Ճեմարան Արևելեան լեզուաց, Մոսկուա - Վաղարշապատ, 1901։
* Էմինեան ազգագրական ժողովածու։ Հատոր Դ։ Ժողովրդական հէքեաթ, Լազարեանց Ճեմարան Արևելեան լեզուաց, Մոսկուա - Վաղարշապատ, 1902։
* Էմինեան ազգագրական ժողովածու։ Հատոր Ե։ Հայ-քրդական վէպ, Լազարեանց Ճեմարան Արևելեան լեզուաց, Մոսկուա - Վաղարշապատ, 1904։
* Յուսէփցի ազգատոհմ եւ տարօրինակ աւազակ Աբրիեօմ: Տրապիզոնի հայ գիւղերու մէջ 1795-1840, Վաղարշապատ, տպարան Ս. Էջմիածնի, 1905։
* Էմինեան ազգագրական ժողովածու։ Հատոր Զ Ժողովրդական երգ, առած, ասած, հանելուկ, երդում, օրհնանք, անէծք եւ այլն, Լազարեանց Ճեմարան Արևելեան լեզուաց, Մոսկուա - Վաղարշապատ, 1906։
*Ժողովրդական երգ, առած, ասած, հանելուկ, երդում, օրհնանք, անէծք և այլն։ Լազարեան Ճեմարան Արեւելեան Լեզուաց, 1906։
* Ժողովրդական առակներ։ Կենդանական վէպեր։ Գրքոյկ Ա, Վաղարշապատ, տպ. Ս. Էջմիածին, 1907։

## Գրականություն
* Սվազլյան Վերժինե, Սարգիս Հայկունի (կյանքն ու գործունեությունը), Երևան,1973։

## Ծանոթագրություններ

Կատեգորիա:Հայ ազգագրագետներ
Կատեգորիա:Հայ բանահավաքներ
Կատեգորիա:Հայ ուսուցիչներ
Կատեգորիա:Ստեղծագործական կեղծանուններ
Հայկ Գևորգյան

**Հայկ Գևորգյան** (), մասնավոր ձեռներեց, լրագրող, ՀՀ ԱԺ 7-րդ գումարման պատգամավոր։ 2019 թվականի փետրվարի 6-ին դարձել է տնտեսական հարցերի մշտական հանձնաժողովի անդամ։

## Կենսագրություն
Հայկ Գևորգյանը ծնվել է Երևանում՝ 1967 թվականի նոյեմբերի 25-ին։

ԽՍՀՄ զինված ուժերում ծառայություն է իրականացրել 1985-1987 թվականներին։

1984-1985 թվականներին սովորել է Երևանի Կառլ Մարքսի անվան պոլիտեխնիկական ինստիտուտի հաշվողական տեխնիկայի ֆակուլտետում։ 1987 թվականին սկսել է սովորել Երևանի Կառլ Մարքսի անվան պոլիտեխնիկական ինստիտուտի Լենինականի մասնաճյուղի ավտոմատ կառավարման համակարգեր ֆակուլտետում, իսկ 1990 թվականին թողել է ուսումը և զբաղվել մասնավոր ձեռներեցությամբ։

1994-1996 թվականներին եղել է «Լրագիր» օրաթերթի թղթակից, իսկ 1996-1998 թվականներին շարունակել է զբաղվել մասնավոր ձեռներեցությամբ։ 1998-2018 թվականներին եղել է «Հայկական ժամանակ» օրաթերթի թղթակից, լուսանկարիչ, տնտեսական մեկնաբան, իսկ 2013-2019 թվականներին՝ «Հայկական ժամանակ» օրաթերթի հրատարակիչ «Դարեսկիզբ» ՍՊԸ-ի տնօրեն։

## Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր՝ «Իմ քայլը» կուսակցությունների դաշինքի համապետական ընտրական ցուցակով։

## Ընտանիք
Հայկ Գևորգյանը ամուսնացած է և ունի երկու զավակ։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՊՃՀ շրջանավարտներ
Կատեգորիա:Հայ լրագրողներ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ
Սուրեն Գրիգորյան

**Սուրեն Սամվելի Գրիգորյան** (), իրավաբան, ՀՀ ԱԺ 7-րդ գումարման պատգամավոր։ 2019 թվականի փետրվարի 2-ին դարձել է պետական-իրավական հարցերի մշտական հանձնաժողովի անդամ։ Հայաստանի արդարադատության նախկին փոխնախարար։ Երևանի փոխքաղաքապետ։ Երևանի ավագանու «Քաղաքացիական պայմանագիր» խմբակցության անդամ (2023 հոկտեմբերի 10- հոկտեմբերի 24)։

## Կենսագրություն

Սուրեն Գրիգորյանը ծնվել է Երևանում՝ 1992 թվականի հունիսի 24-ին։

Միչև 2013 թվականը սովորել և ավարտել է Հայ-ռուսական (սլավոնական) համալսարանի իրավագիտության ֆակուլտետը, 2015 թվականին՝ նույն ֆակուլտետի մագիստրատուրան, իսկ 2018 թվականին՝ ասպիրանտուրան։ Իրավագիտության թեկնածու է։

2015 թվականին Դիլիջանում մասնակցել է «Արբիտրաժի քննարկման կլոր սեղան», իսկ 2016 թվականին Երևանում «Արբիտրաժի օրեր Հայաստանում» Եվրոպական միության և Եվրոպական խորհուրդի համատեղ ծրագրերին։

2014 թվականի հուլիսից հոկտեմբեր աշխատել է «ԷյԷմ» իրավաբանական ընկերությունում որպես իրավախորհրդատուի օգնական, 2014-2016 թվականներին՝ նույն ընկերությունում որպես իրավախորհրդատու, 2016-2017 թվականներին՝ ավագ իրավախորհրդատու։ 2017-2018 թվականներին՝ «Կոնցեռն Դիալոգ» իրավաբանական ընկերությունում որպես իրավաբան, իսկ 2018-2019 թվականներին՝ նույն ընկերության ավագ իրավաբան։

2015 թվականից Սուրեն Գրիգորյանը Հայաստանի փաստաբանների պալատի անդամ է։

## Քաղաքական գործունեություն

2018 թվականի դեկտեմբերի 9-ին ընտրվել է Ազգային Ժողովի պատգամավոր «Իմ քայլը» կուսակցությունների դաշինքի համապետական ընտրական ցուցակով։

2021 թվականի ապրիլի-դեկտեմբեր ամիսներին զբաղեցրել է Հայաստանի արդարադատության փոխնախարարի պաշտոնը։

2022 թվականի փետրվարի 8-ին Երևանի ավագանու նիստում՝ նշանակվել է Երևանի փոխքաղաքապետ։

2023 թվականի սեպտեմբերի 17-ին կայացած Երևանի ավագանու ընտրություններում Քաղաքացիական պայմանագիր կուսակցության համամասնական ցուցակով ընտրվել է Երևանի ավագանու անդամ։

2023 թվականի հոկտեմբերի 24-ին վայր է դրել Երևանի ավագանու անդամի մանդատը։

2023 թվականի հոկտեմբերի 26-ի Երևան քաղաքի ավագանու արտահերթ նիստում վերանշանակվել է Երևանի փոխքաղաքապետ։

## Ընտանիք
Սուրեն Գրիգորյանը ամուսնացած չէ։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ իրավաբաններ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ
Համամուհի Սյունի

**Համամուհի Սյունի** (), հայ իշխանուհի։

Կովսականի տիկին, Կովսականի իշխան Հրահատ Սյունու (?-910) կինը, Գրիգոր քահանա Սյունու մայրը։

## Ծանոթագրություններ

Կատեգորիա:Սյունիներ
Կատեգորիա:Հայ իշխանուհիներ
Կատեգորիա:Կովսականի իշխանություն
Գյուլաղասի Միրզաև

**Գյուլաղասի Աղահյուսեյն օղլի Միրզաև** (, ), Ադրբեջանի բալետի մենակատար, Ադրբեջանի Հանրապետության ժողովրդական արտիստ;

## Կենսագրություն
Գյուլաղասի Միրզաևը ծնվել է 1978 թվականի ապրիլի 18-ին Բաքվում։ 1984-1987 թվականներին սովորել է Բաքվի թիվ 6 միջնակարգ դպրոցում։ 1987 թվականին ընդունվել է Բաքվի Խորեոգրաֆիա դպրոցի դասական բաժինը։ 1995-ին ավարտել է նույն դպրոցը `բալետի արտիստի մասնագիտությամբ։ Աշխատանքային գործունեությունը սկսվել է 1994 թվականին, որպես բալետի արտիստ ՛Ադրբեջանի օպերայի և բալետի պետական ակադեմիական թատրոնում։ 1999 թվականից աշխատում է օպերայի և բալետի թատրոնում։

2000 թվականին նա արժանացել է դիպլոմի, Ադրբեջանի Հանրապետության երիտասարդության և սպորտի նախարարության կողմից։ 2002 թվականին պարգևատրվել է «Ադրբեջանի Հանրապետության վաստակավոր արտիստ» պատվավոր կոչումը։ 2013 թվականին արժանացել է «Ադրբեջանի Հանրապետության ժողովրդական արտիստ»ի պատվավոր կոչմանը։

2006-2012 թվականներին աշխատել է Ադրբեջանի մշակույթի և արվեստի պետական համալսարանում։ 2015 թվականին ավարտել է Մոսկվայի ժամանակակից հումանիտար ակադեմիան։ 2015 թվականի նոյեմբերից մինչև փետրվարի 2016-ը եղել է Բաքվի Խորեոգրաֆիա ակադեմիայի գեղարվեստական ղեկավարը։

## Բալետային ներկայացումներ

## Ծանոթագրություններ

Կատեգորիա:Ադրբեջանցի բալետի արտիստներ